钦定古今图书集成/明伦汇编/氏族典/第459卷 > 《廖用贤尚友录》 > 魏澹
## 钦定古今图书集成/明伦汇编/氏族典/第459卷 > 《廖用贤尚友录》 > 魏澹

按《隋书魏澹传》，“澹字彦深，钜鹿下曲阳人。祖鸾，魏光
州刺史。父季景，齐大司农卿。澹好学，善属文。齐博陵
王济闻其名，引为记室。及琅邪王俨为京畿大都督，
以澹为铠曹参军，转殿中侍御史，除殿中郎中、中书
舍人，修国史。周武帝平齐，授纳言中士。及高祖受禅，
出为行台礼部侍郎。寻为散骑常侍，聘陈主。使还，除”
太子舍人，迁著作郎，仍为太子学士。高祖以魏收所
撰书褒贬失实，诏澹别成《魏史》。卒。子信言，颇知名。澹
弟彦元，有文学，历扬州总管府记室、洧州司马。有子
满行。